পুজোয় আসছে ‘রক্তবীজ ২’, মুক্তি পেল প্রেমের গান ‘দিওয়ানা বানাইসেন’

কলকাতা: পুজোর ছবি ‘রক্তবীজ ২’  (Raktabeej-2) নিয়ে ইতিমধ্যেই দর্শকের মনে এক আলাদা উন্মাদনা তৈরি করেছে। রথের দিন থেকে এই ছবির বিভিন্ন চরিত্রর লুক প্রকাশ্যে আসা শুরু হয়েছে। সম্প্রতি সামনে এসেছে ছবির আইটেম সং ‘অর্ডার ছাড়া বর্ডার ক্রস’। এবার মুক্তি পেল রক্তবীজ ২ এর প্রেমের গান। অঙ্কু-কৌশানীর প্রেমের জোয়ারে গা ভাসাল। রক্তবীজ ২-এর নতুন প্রেমের গান মুক্তির পরই ভাইরাল। দেখে নেব গানের ঝলক…

এবার প্রকাশ্যে এল ‘রক্তবীজ ২’-র প্রেমের গান ‘দিওয়ানা বানাইসেন…’। ‘তোমার প্রেমে রাতজাগা পাখি হয়ে থাকি, বেকার ভিড়ে খুঁজেছে তোমায় আমার আঁখি’। গানে গানে অঙ্কুশ-কৌশানিকে ভালোবাসার জোয়ারে ভাসতে দেখা গিয়েছে। গানে গানে কৌশানিকে বিয়ের প্রস্তাব দিতে দেখা গেল অঙ্কুশকেও। শুধু তাই নয় গানের মধ্যে অজানা রহস্যের আভাসও মিলেছে। আগেই জানা গিয়েছিল তাইল্যান্ডে দুটো গানের দৃশ্য ক্যামেরাবন্দি হয়েছে। আবীর-মিমি ছবির প্রিক্যুয়েলেই ছিলেন। তাঁদের নিয়ে প্রেমের গান তৈরি হয়েছে। সিক্যুয়েলে নতুন সংযোজন অঙ্কুশ হাজরা-কৌশানী মুখোপাধ্যায়। তাঁদের নিয়ে দ্বিতীয় গান। গানটি ছবির গল্পকে এগিয়ে নিয়ে যাবে।

আরও পড়ুন: ভাঙা হাতেই রানির সঙ্গে রোমান্স! ‘নস্টালজিয়া’ উসকে দিয়ে কি বললেন বলিউড বাদশা!

এ বারের পুজোয় আসছে নন্দিতা রায়-শিবপ্রসাদ মুখোপাধ্যায়ের ‘রক্তবীজ ২’। প্রজাতন্ত্র দিবসে মুক্তি পেয়েছিল ছবির প্রথম মোশন পোস্টার। স্বভাবতই আগ্রহের পারদ চড়ছিল। কারণ রক্তবীজ ছিল নন্দিতা-শিবপ্রসাদের প্রথম থ্রিলার ছবি। ২০২৩ সালে বক্স অফিস কাঁপিয়ে দিয়েছিল এই ছবি। মুখ্যভূমিকায় দেখা গিয়েছিল ভিক্টর বন্দ্যোপাধ্যায়, আবির চট্টোপাধ্যায় এবং মিমি চক্রবর্তীকে। এবার এই ছবির সঙ্গে যুক্ত হয়েছেন অঙ্কুশ হাজরা (Ankush Hazra) ও কৌশানী মুখোপাধ্যায়। এছাড়াও ছবিজুড়ে থাকবেন আরও তারকারা। রথের দিন থেকে একে একে প্রকাশ্যে এসেছে ছবির মুখ্য দুই চরিত্র ‘পঙ্কজ সিংহ’ চরিত্রে আবির চট্টোপাধ্যায় ও ‘সংযুক্তা মিত্র’ চরিত্রে মিমি চক্রবর্তীর লুক। প্রকাশ্যে এসেছে এই ছবিতে কৌশানী মুখোপাধ্যায়ের লুকও। জানা গিয়েছে, ছবিতে তাঁর চরিত্রের নাম ‘আয়েশা’। সম্প্রতি সামনে এসেছে ছবির আইটেম সং ‘অর্ডার ছাড়া বর্ডার ক্রস’। আর সেই গানের হাত ধরেই দর্শকের মনে ঝড় তুলেছেন নুসরত জাহান। তাঁর নাচ, এক্সপ্রেশন সবকিছু মিলিয়ে এই গান জমজমাট। আর এবার ঠিক এক সপ্তাহের মাথায় এই আইটেম সং নতুন মাইলস্টোন তৈরি করছে। এবার প্রকাশ্যে এল ‘রক্তবীজ ২’-র প্রেমের গান…

View this post on Instagram

A post shared by Windows Production (@windowsproduction)

অন্য খবর দেখুন